**Tárgy:** Ajánlatkérés étkeztetési szolgáltatások (catering) biztosítására

***Tisztelt Címzett!***

A Békés Megyéért Vállalkozásfejlesztési Alapítvány az Interreg V-A Románia-Magyarország Együttműködési Program (a továbbiakban: Program) keretében pályázatot nyert. A nyertes pályázat címe: *„Hatékony határon átnyúló együttműködés a foglalkoztatás növekedésének fejlesztéséért Aradon és Békés megyében” (angolul: „Effective cross-border co-operation for development of employment growths in Arad and Bekes County”), azonosítószáma: ROHU-406, rövidített elnevezése pedig CROSSGROWING.*

A Békés Megyéért Vállalkozásfejlesztési Alapítvány az említett projekt szakmai rendezvényeinek megszervezéséhez *étkeztetési szolgáltatások (catering) biztosítására* kér ajánlatot az alábbiak szerint:

1. **Az Ajánlatkérő szervezet adatai:**

**Név:** Békés Megyéért Vállalkozásfejlesztési Alapítvány (a továbbiakban: BMVA)

**Cím:** 5600 Békéscsaba, Gyulai út 1., 2. em.

**Telefonszám:** 06-66-442-520

**E-mail:** [interreg@bmva.hu](mailto:interreg@bmva.hu)

1. **A beszerzés tárgya:**

A ROHU-406 kódszámú projektben étkeztetési szolgáltatások (catering) biztosítása.

* 1. **Általános leírás:**

A ROHU-406, CROSSGROWING, *„Hatékony határon átnyúló együttműködés a foglalkoztatás növekedésének fejlesztéséért Aradon és Békés megyében” / „Effective cross-border co-operation for development of employment growths in Arad and Bekes County”* című projekt átfogó célja egy olyan fejlesztés megvalósítása a határ menti lakosság számára, amely elősegíti a foglalkoztatás növekedését, a vállalkozások munkaerőpiaci igényeinek kielégítését, a térségre jellemző munkaerőhiány csökkentését.

A projekt partnerek – a Békés Megyéért Vállalkozásfejlesztési Alapítvány és az Arad Megyei Kereskedelmi, Ipari és Mezőgazdasági Kamara - szakmai rendezvények szervezésével kívánják segíteni és elérni a projekt célokat. Ennek érdekében Magyarországon, Békés megyében 18 szakmai rendezvény megszervezése tervezett, amelyeken széles körben információkhoz juthatnak a munkaerőpiac szereplői, vállalkozások és egyéb szervezetek. A szakmai rendezvényeken a partnerek által hasznosítani kívánt korábbi tapasztalatoknak és gyakorlatoknak nagyon fontos szerepük van, emellett a partnereknél meglévő szakmai ismeretek is nagyon hasznosak a projekt céljainak eléréséhez.

A rendezvények célcsoportjai a munkakeresők, az érdekelt résztvevők, vállalkozások, civil szervezetek, illetve a teljes lakosság. **A rendezvényeken való részvétel ingyenes.** A rendezvények alkalmával a munkaerőpiac keresleti-kínálati oldalának igényeit kívánjuk összekapcsolni és tájékoztatást nyújtani a projekt eredményekről.

**2.2 Tételes leírás (alap követelmények):**

* legfeljebb 18 szakmai rendezvényhez étkeztetési szolgáltatások (catering) biztosítása;
  + helyszín: Békés megye *(az adott helyszín(ek) az Ajánlatkérő által kerül(nek) megadásra);*
* időpont: szerződéskötéstől számítva 2023. augusztus 31-ig terjedő időszakban *(az Ajánlatkérő által előzetesen (min. 3 nappal) megadott napokon, beleértve a hétköznapokat és hétvégi napokat is: 1 rendezvény 1 adott napon megközelítőleg 9-18 óra közötti időszakban kerül megvalósításra,* *az egyes rendezvények pontos időpontja az Ajánlatkérő által kerül meghatározásra, megadásra*);
  + résztvevők száma: rendezvényenként min. 100 fő meghívása tervezett, de a tényleges résztvevők száma ettől eltérhet;
  + rendezvények célja: a ROHU-406 projekt ismertetése, a megvalósítás során létrejött együttműködések, jó gyakorlatok, megvalósult eredmények bemutatása; a releváns szervezetek tevékenységeinek bemutatása; a projekt célcsoportjainak elérése és bevonása, a célcsoport részére egyéni és csoportos bemutatkozási és konzultációs lehetőségek biztosítása;
  + előzetes tervezett programterv: regisztráció, megnyitó, előadások, prezentációk, projekt célok és eredmények bemutatása, étkezés, kerekasztal beszélgetés/konzultáció;
* ELŐZETES FELADATOK: előzetes egyeztetés az Ajánlatkérővel és az általa megjelölt személyekkel (pl. rendezvényszervezővel) a felmerülő körülmények és igények vonatkozásában pl. helyszín felmérésének biztosítása, előzetes bejárás biztosítása, felmerülő kérdések megválaszolása (mi hol található, bejáratok/kijáratok, menekülési útvonalak), stb.
* ÉTKEZTETÉSI SZOLGÁLTATÁS (CATERING) BIZTOSÍTÁSA: rendezvényenként becsült létszám alapján *(a becsült létszám rendezvényenként eltérő min. 20 max. 100 fő közötti, a becsült létszám az adott rendezvény előtt min. 3 nappal megadásra kerül)* étkeztetési szolgáltatás (catering) biztosítása az alábbiak szerint:
* a helyszínre való szállítás, a helyszínen való felterítés, a felszolgálás és az onnan történő elpakolás, elszállítás;
* eszközök biztosítása: az étkeztetéshez szükséges valamennyi eszköz biztosítása (pl. tányér, pohár, stb.); *Az étel/ital elfogyasztásához a résztvevők számára a helyszínen asztalok és – adott esetben - ülőhelyek biztosítottak lesznek!*
* lehetőség szerint változatos kínálat biztosítása, friss ételekkel és italokkal;
* az ételekhez és italokhoz alapvető kiegészítők biztosítása (pl. tejszín, cukor, stb.);
* valamennyi melegétel megfelelő hőmérsékleten való felszolgálása, szükség esetén tartása;
* ÉTKEZTETÉS 4 típusú étkeztetési szolgáltatással *(a konkrét étkeztetési forma az adott rendezvényt min. 3 nappal megelőzően kerül meghatározásra)*, az adagok az általánosan használt standardok alapján értendők:

1. KÁVÉSZÜNET: kávé, tea (hideg vagy meleg vagy limonádé), szénsavas és szénsavmentes víz, sós aprósütemény;
2. SZENDVICS EBÉD: legalább 3 féle (2 húsos és 1 húsmentes) szendvicstípusból egy főétkezésre számolt adag, mellé szénsavas és szénsavmentes víz;
3. EBÉD EGYTÁLÉTELLEL: hagyományos magyaros ízvilágú (főtt) egytálétel (húsos) az alapvető kapcsolódó kiegészítőkkel pl. kenyér, tejföl, stb., mellé szénsavas és szénsavmentes víz;
4. SVÉDASZTALOS EBÉD: kontinentális ízvilágú legalább 3 féle főétel körettel (amelyből 1 vegetáriánus), mellé (illeszkedő) savanyúság vagy saláta és ­desszert, mellé szénsavas és szénsavmentes víz, legalább 1-1 féle rostos és szénsavas üdítő és kávé;

* KOMMUNIKÁCIÓ ÉS EGYÜTTMŰKÖDÉS:
  + kommunikáció, elérhetőség és együttműködés biztosítása az Ajánlatkérővel, illetve az Ajánlatkérő által megadott kapcsolattartóval és egyéb szolgáltatókkal;

A fentiekben felsoroltak – az étkeztetés 5 típusának kivételével - valamennyi rendezvény vonatkozásában egy alap és általános követelményrendszert állítanak fel. Tekintettel arra, hogy az egyes rendezvények mérete és struktúrája eltérő lesz, az Ajánlatkérő fenntartja a jogot, hogy rendezvényenként – a fentiekben felsorolt 1-5. típusok közül - eltérő típusú étkeztetési szolgáltatásokat rendeljen meg az Ajánlattevőtől. A konkrét étkeztetési forma az adott rendezvényt min. 3 nappal megelőzően kerül meghatározásra.

Rendezvényenként tervezett étkeztetési szolgáltatások:

1. NAGY RENDEZVÉNY (2 x 1 nap, egymást követően, tervezetten péntek és szombat)

Tervezett tematika: ***Békés megyei építőipari kiállítás, ingatlan börze és workshop***

Tervezett időpont: ***2022. szeptember 9-10. (egy nagy rendezvény tervezett, az időpont változhat), de legkésőbb 2023. augusztus 31-ig***

Az elérni tervezett résztvevők száma: kb. 2500 fő/nap.

Étkeztetési típusok (egyedi összeállítás a nagy rendezvényre specifikálva, az adagok az általánosan használt standardok alapján értendők):

* 1. nap:
  + FRISSÍTŐ PONT: sós aprósütemény és szénsavmentes víz (helyileg több pontra elhelyezve, min. 4 ponton) min. 2500 fő részére;
  + PIKNIK UZSONNA legalább 2 féle (1 húsos és 1 húsmentes) szendvicstípusból egy főétkezésre számolt adag, mellé szénsavas és szénsavmentes víz, illetve kávé – min. 100 fő részére;
  + VIP EBÉD: legalább 2 féle előétel, 1 féle leves, 3 féle főétel körettel (amelyből 1 vegetáriánus), mellé (illeszkedő) savanyúság, legalább 2 féle saláta és 2 féle desszert, mellé szénsavas és szénsavmentes víz, legalább 2-2 féle rostos és szénsavas üdítő és kávé – min. 80 fő részére *(a VIP ebéd felszolgálására elkülönített helyszínen lesz biztosítva)*
* 2. nap:
  + FRISSÍTŐ PONT: sós aprósütemény és szénsavmentes víz (helyileg több pontra elhelyezve, min. 4 ponton) min. 2500 fő részére;
  + 1 x EBÉD EGYTÁLÉTELLEL: hagyományos magyaros ízvilágú (főtt) egytálétel (húsos) az alapvető kapcsolódó kiegészítőkkel pl. kenyér, tejföl, stb., mellé vegyesen szénsavas és szénsavmentes víz (étel kiadása a déli órákban tervezett kb. 12:00-13:00) min. 600 fő részére;
  + VIP EBÉD: legalább 2 féle előétel, 1 féle leves, 3 féle főétel körettel (amelyből 1 vegetáriánus), mellé (illeszkedő) savanyúság, legalább 2 féle saláta és 2 féle desszert, mellé szénsavas és szénsavmentes víz, legalább 2-2 féle rostos és szénsavas üdítő és kávé – min. 80 fő részére *(a VIP ebéd felszolgálására elkülönített helyszínen lesz biztosítva)*

1. KIS RENDEZVÉNY

Tervezett tematika: ***Békés megyei szakmai rendezvények***

Tervezett időpont: ***szerződéskötéstől számítva – 2023. augusztus 31-ig (16 kis rendezvény tervezett)***

Rövid leírás: a rendezvények különböző tematikákhoz kapcsolódóan pl. gazdálkodók napja, önkormányzati fórum, stb. kerülnek megszervezésre annak érdekében, hogy különböző célcsoportok bevonása váljon elérhetővé. Ezen rendezvények által az Ajánlatkérő megjelenést biztosít a projekt céljához kapcsolódó egyéb területeken és rendezvényeken.

Tervezett étkeztetési típusok (1 napra):

* 1 x KÁVÉSZÜNET *(adott becsült létszám alapján)* vagy
* 1 x SZENDVICS EBÉD *(adott becsült létszám alapján)* vagy
* 1 x EBÉD EGYTÁLÉTELLEL *(adott becsült létszám alapján)* vagy
* 1 x SVÉDASZTALOS EBÉD *(adott becsült létszám alapján)* vagy

A felsorolt 4 étkeztetési típusból ***rendezvényenként egy*** kerül megrendelésre az adott rendezvényhez illeszkedően, illetve annak körülményeitől függően, az ***előzetesen megadott becsült létszámra*** vonatkozó mennyiségű (/fő) étkeztetésre vonatkozóan.

Továbbá, Ajánlatkérő keretszerződést köt a nyertes Ajánlattevő(k)vel, amelynek keretén belül Ajánlatkérő fenntartja a jogot arra, hogy a – jelen ajánlatkérés, illetve a továbbiakban – a szerződés tárgyát képező étkeztetési szolgáltatás(ok) a 16 db *„kis rendezvény”* vonatkozásában nem kerül(nek) teljes mértékben (rendezvény alkalmakra értendően) kimerítésre! Ajánlatkérő vállalja, hogy akkor is biztosítja az étkeztetési szolgáltatásokra rendezvényenként megadott árat, amennyiben az nem kerül teljes mértékben (16 alkalommal) megrendelésre Ajánlatkérő részéről.

1. **Általános információk:**

* a ROHU 406 projekt teljes leírását tartalmazó Projekt Adatlap elérhető az Ajánlatkérő honlapján ([www.bmva.hu](http://www.bmva.hu))
* FIGYELEM! részajánlattétel lehetséges *(lásd 7. pontban foglaltak szerint)*
* amennyiben az Ajánlattevő - annak ellenére, hogy saját maga is el tudná látni a feladatot - alvállalkozót von be a teljesítésbe, úgy azt az ajánlat tétel során is köteles jelezni. Amennyiben az alvállalkozók bevonása a szerződés teljesítése során válik szükségessé, úgy az csak az Ajánlatkérő részére való bejelentést követően lesz lehetséges. Ajánlatkérő az alvállalkozói szerződések tartalmára, összegére és kifizetésére vonatkozóan is teljes transzparenciát kér, mivel ezek ellenőrzése is vizsgálat tárgya lehet;
* Ajánlatkérő fenntartja a jogot, hogy az előre nem látható külső körülmények (pl, világjárvány, stb.) által okozott esetleges jogszabályi változások miatt szerződést módosítson;
* Ajánlatkérő érvénytelennek nyilváníthatja azt az ajánlatot, melyet az Ajánlattevő nem az ajánlatkérésben megjelölt módon nyújtott be;
* A tárgyban kelt étkeztetési szolgáltatás (catering)-re alkalmazandó közbeszerzési értékhatárt elérő vagy azt meghaladó összeget megajánló ajánlat érvénytelen;
* Az Ajánlatkérő fenntartja a jogát arra, hogy számára kedvezőtlen ajánlatok esetén eredménytelenséget hirdessen;
* Ajánlatkérő részéről előleg (max. 50%) biztosítható (szerződésben rögzítendő).

1. **A szerződés formájának meghatározása:**

* vállalkozási keretszerződés
* FIGYELEM! Ajánlatkérő keretszerződést köt a nyertes Ajánlattevő(k)vel, amelynek keretén belül Ajánlatkérő fenntartja a jogot arra, hogy a – jelen ajánlatkérés, illetve a továbbiakban – a szerződés tárgyát képező étkeztetési szolgáltatás a 16 db *„kis rendezvény”* vonatkozásában nem kerül teljes mértékben (rendezvény alkalmakra értendően) kimerítésre!

1. **A teljesítés határideje:**

* a teljesítés határideje: (a szerződéskötés napjától számítva) 2023. augusztus 31-ig;

1. **A teljesítés igazolásának módja:**

* az Ajánlatkérő szervezet a projekt finanszírozásához szükséges forrással rendelkezik. Ajánlatkérő 50 %-os mértékű előleg kifizetésére biztosít lehetőséget. Az Ajánlatkérő a teljesítést – és annak megfelelőségének vizsgálatát - követően teljesítésigazolást állít ki, amelynek alapján az Ajánlattevő jogosulttá válik a vállalkozói díj kifizetésére (számla ellenében). Rész-számlázás rendezvényenként lehetséges.

1. **Az ajánlatok értékelésének, elbírálásának szempontja:**

* az ajánlatok értékelésének és elbírálásának szempontja jelen eljárásban a legalacsonyabb ár *(Összesen soronként és oszloponként, egymástól függetlenül külön-külön értelmezve)*;
* Ajánlatkérő az elbírálás során a mellékelt **Ajánlattételi lap** (1. sz. melléklet) kitöltésével benyújtottak alapján az alábbiak szerint hasonlít össze és értékel:[[1]](#footnote-1)
  + az *ÖSSZESEN NAGY RENDEZVÉNY (2x1 nap)* sor *Bruttó ár/rendezvény-re* vonatkozó oszlopban szereplő összegeket, árajánlatokat hasonlítja össze egymással;
  + a *KIS RENDEZVÉNY KÁVÉSZÜNET/fő* sor *Bruttó ár/fő-re* vonatkozó oszlopban szereplő összegeket, árajánlatokat hasonlítja össze egymással;
  + a *KIS RENDEZVÉNY SZENDVICS EBÉD/fő* sor *Bruttó ár/fő-re* vonatkozó oszlopban szereplő összegeket, árajánlatokat hasonlítja össze egymással;
  + a *KIS RENDEZVÉNY EBÉD EGYTÁLÉTELLEL/fő* sor *Bruttó ár/fő-re* vonatkozó oszlopban szereplő összegeket, árajánlatokat hasonlítja össze egymással;
  + a *KIS RENDEZVÉNY SVÉDASZTALOS EBÉD/fő* sor *Bruttó ár/fő-re* vonatkozó oszlopban szereplő összegeket, árajánlatokat hasonlítja össze egymással;
* Az értékelés során – az egyes részajánlatokra vonatkozóan – több nyertes Ajánlattevő is kiválasztásra kerülhet;
* Az Ajánlattételi lapon az adott sorokban/oszlopokban feltüntetett árnak az Ajánlattevő valamennyi költségét tartalmaznia szükséges.

1. **Az ajánlatok benyújtásának címe:**

* személyesen vagy postai úton az alábbi címre: 5600 Békéscsaba, Gyulai út 1., 2. em.

vagy

* elektronikus úton az alábbi címre: drszathmary@t-online.hu

1. **Az ajánlatok beérkezésére rendelkezésre álló határidő:**

2022. június 27.

1. **Az ajánlattétel nyelve:**

* magyar

1. **Hiánypótlás:**

* az Ajánlatkérő hiánypótlási lehetőséget az ajánlatok beérkezésére rendelkezésre álló határidőn belül biztosít. Amennyiben az ajánlattétel az ajánlatok beérkezésére rendelkezésre álló határidő lejárta után érkezik, annak tartamát az Ajánlatkérő nem veszi figyelembe.

Békéscsaba, 2022. június 21.

Mellékletek:

*1. számú melléklet: AJÁNLATTÉTELI LAP*

………………………………..

BMVA Ajánlatkérő megbízásából

Dr. Szathmáry Péter ügyvéd,

felelős akkreditált

közbeszerzési szaktanácsadó

*kapják: címzettek elektronikus úton*

1. *sz. melléklet*

**AJÁNLATTÉTELI LAP**

1. **Ajánlattevő adatai**

|  |  |  |  |
| --- | --- | --- | --- |
| **Cégnév:** |  | **Székhely:** |  |
| **Adószám:** |  |
| **Telefon:** |  | **E-mail:** |  |
| **Képviselő neve:** |  | | |

1. **Ajánlat tárgya**

A ROHU-406 kódszámú projektben étkeztetési szolgáltatások (catering) biztosítása.

1. **Ajánlati ár**

|  |  |  |  |
| --- | --- | --- | --- |
| **Rendezvényeknek[[2]](#footnote-2) és étkeztetési típusoknak megfelelően** *(2.2 pontban foglaltaknak alapján)* | **Nettó ár/ rendezvény** | **ÁFA összeg/**  **rendezvény** | **Bruttó ár/rendezvény** |
| **ÖSSZESEN NAGY RENDEZVÉNY (2x1 nap)** |  |  |  |
|  | **Nettó ár/ fő** | **ÁFA összeg/fő** | **Bruttó ár/fő** |
| **KIS RENDEZVÉNY KÁVÉSZÜNET /fő** |  |  |  |
| **KIS RENDEZVÉNY SZENDVICS EBÉD /fő** |  |  |  |
| **KIS RENDEZVÉNY EBÉD EGYTÁLÉTELLEL /fő** |  |  |  |
| **KIS RENDEZVÉNY SVÉDASZTALOS EBÉD /fő** |  |  |  |

1. **Ajánlat érvényessége**

Ajánlatomat a benyújtást követő 30 napig változatlan formában fenntartom.

1. **Nyilatkozat**

Az ajánlatkérésbe foglalt valamennyi formai és tartalmi követelmény, utasítás, kikötés és leírás áttekintése után kijelentem, hogy azokat megismertem, megértettem és azokat a jelen nyilatkozattal elfogadom.

Kijelentem, hogy - annak ellenére, hogy saját magam is el tudnám látni a feladatot - alvállalkozót *vonok be/nem vonok be[[3]](#footnote-3)* a teljesítésbe. Megértettem, hogy amennyiben az alvállalkozók/vagy további alvállalkozók bevonása a szerződés teljesítése során válik szükségessé, úgy az csak az Ajánlatkérő részére való bejelentést követően lesz lehetséges. Ajánlatkérő részére az alvállalkozói szerződések tartalmára, összegére és kifizetésére vonatkozóan teljes transzparenciát biztosítok, mivel ezek ellenőrzése is vizsgálat tárgya lehet a projekttel történő elszámolás keretein belül.

Kijelentem, hogy az általam képviselt jogi személy az ajánlatkérésben és annak mellékleteiben leírt feladatok elvégzésére képes, a szükséges tevékenységi körrel és jogosultsággal rendelkezik, az elvárásoknak megfelel.

Kijelentem, hogy sem saját személyem, sem pedig az általam képviselt jogi személy(ek) nem tölt(enek) be semmilyen funkciót sem az Ajánlatkérő szervezetnél, sem pedig a másik projekt partnernél a ROHU406 azonosítószámú projektben.

Az eljárásban közreműködő személyek személyazonossága, az eljárásban betöltött szerepük és felelősségük terjedelme igazolása érdekében ***aláírás minta/aláírási címpéldány[[4]](#footnote-4)*** másolata kerül becsatolásra.

**Dátum: ………………., 2022. ……………….**

……………………………………………………………..

**Ajánlattevő aláírása (cégszerű aláírás)**

1. A csoportosítás alapja az objektív összehasonlíthatóság és átláthatóság. A csoportosítás célja, hogy rendezvényenként a legalacsonyabb összegű árajánlat kerüljön kiválasztásra. [↑](#footnote-ref-1)
2. Ajánlatkérő vállalja, hogy akkor is biztosítja az étkeztetési szolgáltatásokra rendezvényenként megadott árat, amennyiben az nem kerül teljes mértékben (16 alkalommal) megrendelésre Ajánlatkérő részéről. [↑](#footnote-ref-2)
3. *Megfelelő rész aláhúzandó.* [↑](#footnote-ref-3)
4. *Kérjük, csatolja az alábbi mellékletet: aláírás minta/aláírási címpéldány másolata.* [↑](#footnote-ref-4)